b'\n_START_ARTICLE_\nVeninul p\xc4\x83ianjenilor\n_START_PARAGRAPH_\nJum\xc4\x83tate din p\xc4\x83ianjenii \xc3\xaent\xc3\xa2lni\xc8\x9bi \xc3\xaen fiecare zi posed\xc4\x83 chelicere suficient de puternice pentru a str\xc4\x83punge pielea uman\xc4\x83. Aproximativ 98-99% din mu\xc8\x99c\xc4\x83turile \xc3\xaenregistrate pot fi considerate inofensive sau pu\xc8\x9bin periculoase. \xc3\x8ens\xc4\x83 majoritatea p\xc4\x83ianjenilor au glande veninose, con\xc8\x9binutul c\xc4\x83rora sunt eliminate \xc3\xaen timpul mu\xc8\x99c\xc4\x83turii. \xc3\x8en unele cazuri mu\xc8\x99c\xc4\x83turile sunt urmate de intoxicarea organismului \xc8\x99i chiar moarte. Au fost semnalate \xc8\x99i cazuri c\xc3\xa2nd prin mu\xc8\x99c\xc4\x83turi au fost transmise \xc8\x99i unele bacterii infec\xc8\x9bioase sau virusuri (cum ar fi virusul Nilului de Vest). Numai trei genuri de p\xc4\x83ianjeni sunt cunoscute ca neveninoase, complet lipsit de glande de venin: Philoponella, Uloborus (fam. Uloboridae), Holarchaea (fam.  Holarchaeidae) \xc8\x99i un gen din fam. Liphistiidae. Totu\xc8\x99i, ei prezint\xc4\x83 chelicere capabile s\xc4\x83 penetreze pielea, provoc\xc3\xa2nd dureri. Nu toate mu\xc8\x99c\xc4\x83turile sunt \xc3\xaenso\xc8\x9bite de injectarea veninului \xc8\x99i nu fiecarei specie are venin ce poate duce la deces. Cosecin\xc8\x9bele mu\xc8\x99c\xc4\x83turii depind de specie, cantitatea de venin injectat\xc4\x83, v\xc3\xa2rsta persoanei, starea s\xc4\x83n\xc4\x83t\xc4\x83\xc8\x9bii ei etc. Se consider\xc4\x83 periculos acel p\xc4\x83ianjen, care injecteaz\xc4\x83 cantitaea letal\xc4\x83 de venin la o singur\xc4\x83 \xc3\xaen\xc8\x9bepare. \xc3\x8en func\xc8\x9bie de \xc8\x9besutul \xc8\x99i organul afectat, veninul se clasific\xc4\x83 \xc3\xaen dou\xc4\x83 categorii: neurotoxic - atac\xc4\x83 sistemul nervos, \xc8\x99i necrotic - afecteaz\xc4\x83 \xc8\x9besuturile ce \xc3\xaenconjoar\xc4\x83 locul mu\xc8\x99cat.\n_START_SECTION_\nVenin necrotic\n_START_PARAGRAPH_\nP\xc4\x83ianjenii care posed\xc4\x83 venin necrotic se g\xc4\x83sesc \xc3\xaen familie Sicariidae, o familie care include p\xc4\x83ianjeni din gen. Loxosceles \xc8\x99i Sicarius. P\xc4\x83ianjeni din aceast\xc4\x83 familie con\xc8\x9bin sphingomyelinaza D, ce c\xc4\x83uzeaz\xc4\x83 necroza pielei. Dintre ace\xc8\x99tia Loxosceles reclusa este unul din cei mai venino\xc8\x99i. Mu\xc8\x99c\xc4\x83turile ale acestor  p\xc4\x83ianjeni provoac\xc4\x83 necroz\xc4\x83 local\xc4\x83 sau insuficien\xc8\x9b\xc4\x83 renal\xc4\x83, iar \xc3\xaen unele cazuri, \xc8\x99i moartea._NEWLINE__NEWLINE_Consecin\xc8\x9be foarte severe apar \xc8\x99i atunci c\xc3\xa2nd veninul se r\xc4\x83sp\xc3\xa2nde\xc8\x99te \xc3\xaen organism. Simptome relativ "u\xc8\x99oare" ale intoxic\xc4\x83rii cu venin necrotic include grea\xc8\x9b\xc4\x83, v\xc4\x83rs\xc4\x83turi, febr\xc4\x83, erup\xc8\x9bii cutanate, dureri musculare \xc8\x99i \xc3\xaen articula\xc8\x9bii, uneori, apare hemoliza, coagularea intravascular\xc4\x83 a s\xc3\xa2ngelui.\n_START_SECTION_\nUtilizarea veninului de c\xc4\x83tre oameni\n_START_PARAGRAPH_\nVeninul p\xc4\x83ianjenilor ar putea fi o alternativ\xc4\x83, mai pu\xc8\x9bin poluant\xc4\x83, pesticidelor. Veninul fiind mortal pentru insecte   este inofensiv (veninul unor specii) pentru majoritatea vertebratelor._NEWLINE__NEWLINE_\xc3\x8en prezent au \xc3\xaenceput cercet\xc4\x83rile privind utilizarea veninului \xc3\xaen medicin\xc4\x83, la tratarea aritmiei cardiace, bolii Alzheimer, accidentelor vasculare cerebrale, distrofiei musculare \xc8\x99i disfunc\xc8\x9biilor erec\xc8\x9biei.'